ยัง มี-กย็อง

ยัง มี-กย็อง () เป็นนักแสดงหญิงชาวเกาหลีใต้ มีผลงานที่เป็นที่รู้จักของชาวไทยคือบทบาทของ ฮันซังกุง จากละครโทรทัศน์เกาหลีเรื่องแดจังกึม จอมนางแห่งวังหลวง และบทบาทของ พระอัยยิกาจองฮี จากบันทึกรักคิมชูซอน สุภาพบุรุษมหาขันที และเคยมาเยือนประเทศไทยในฐานะนักแสดงจากละครเรื่องแดจังกึม จอมนางแห่งวังหลวงเมื่อวันที่ 20 เมษายน 2549

 ประวัติ 
ยัง มี-กย็อง เกิดเมื่อวันที่ 25 กรกฎาคม 2504 ที่เกาะเชจู ประเทศเกาหลีใต้ จบการศึกษาจากวิทยาลัยสตรีซอนึล ปัจจุบันมีสามีและลูกชายหนึ่งคน เริ่มเข้าสู่วงการบันเทิงเมื่อปี 2526 โดยแสดงละครโทรทัศน์เกาหลีเรื่องแรกคือ Widow ของช่องเคบีเอส ซึ่งออกอากาศในปี 2527 โดยเธอรับบทเป็นผู้ที่สัญจรไปมา หลังจากนั้นเธอก็มีผลงานการแสดงละครโทรทัศน์และภาพยนตร์เกาหลีเรื่อยมาจนถึงปัจจุบัน ทั้งในบทหลักและบทรอง ในปี 2546 เธอได้แสดงในละครโทรทัศน์เกาหลีเรื่องแดจังกึม จอมนางแห่งวังหลวงซึ่งมี ลี ยองเอ แสดงนำ โดยเธอรับบทเป็นฮันซังกุง และจากบทฮันซังกุงนี้เอง ทำให้เธอได้กลายเป็นที่จดจำของแฟนละครชาวไทยจนถึงทุกวันนี้ นอกจากนี้ ในปี 2550 เธอยังรับบทเป็นพระอัยยิกาจองฮีในละครโทรทัศน์เกาหลีเรื่องบันทึกรักคิมชูซอน สุภาพบุรุษมหาขันทีอีกด้วย

 ผลงานการแสดง 
 แดจังกึม จอมนางแห่งวังหลวง รับบทเป็น ฮัน แพ็ก-ย็อง หรือฮันซังกุง
 บันทึกรักคิมชูซอน สุภาพบุรุษมหาขันที รับบทเป็น พระนางช็องฮี
 กึมซุน ลุ้นหัวใจให้รักเธอ รับบทเป็น คิม ย็อง-อุก (แม่ของนา คึม-ซุน)
 May Queen รับบทเป็น ลี กึม-ฮี (แม่ของ ยุน ยู-จิน หรือช็อน แฮ-จู)
 ลิขิตรักตะวันและจันทรา รับบทเป็น ชิน จ็อง-กย็อง (แม่ของโฮ ย็อน-อูหรือธิดาเทพว็อล)
 จางโบรี ฝันนี้ต้องสู้ รับบทเป็น ซง อ๊ก-ซู
 ลิขิตรักสองราชันย์ รับบทเป็น พระพันปีชิม (อิงจาก พระนางโซฮ็อน)

 ดูเพิ่ม 
 แดจังกึม จอมนางแห่งวังหลวง

หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้